הוועדה המסדרת, כנסת 21, פרוטוקול מספר 13, 2019-06-04 16:30

יואב בן צור: אני מתכבד לפתוח את הישיבה של הוועדה המסדרת בנושא קביעת ועדה מיוחדת לדיון בהצעת חוק הבחירות לכנסת, התשע"ט פ/554/21, הצעה של החברים בוועדה.

יואב בן צור: הוועדה תכין את החוק לקריאה ראשונה, שנייה ושלישית.

יואב בן צור: שם הוועדה: הוועדה המיוחדת לדיון בהצעת חוק הבחירות לכנסת העשרים ושתיים (הוראות מיוחדות לעניין ועדת הבחירות), התשע"ט-2019, (פ/554/21).

יואב בן צור: סמכויות הוועדה להכין את החוק לקריאה ראשונה, שנייה ושלישית.

יואב בן צור: הוועדה תהיה בת 15 חברים והחלוקה היא כזאת: לסיעת הליכוד – חמישה חברים: דוד ביטן , אופיר כץ, אוסנת מארק, אתי עטייה ושלמה קרעי; לסיעת ש"ס – חבר אחד: משה ארבל; לסיעת יהדות התורה – חבר אחד: יצחק פינדרוס; לסיעת איחוד מפלגות הימין – חבר אחד: אופיר סופר; לסיעת כחול לבן – שלושה חברים: פנינה תמנו, צבי האוזר ואסף זמיר; לסיעת חד"ש-תע"ל – חבר אחד: אוסאמה סעדי; לסיעת מרצ – חבר אחד: אילן גילאון; לסיעת רע"מ-בל"ד - חבר אחד: אנטאנס שחאדה.

אברהם (אבי) ניסנקורן: - - -

יואב בן צור: תוסיף: חבר אחד לישראל ביתנו – עודד פורר.

אברהם (אבי) ניסנקורן: שיירשם כסיעות האופוזיציה.

יואב בן צור: לא אמרנו קואליציה, אופוזיציה.

יואב בן צור: אני מבקש – אל תחשוב שאם תגיד להם עכשיו כמה מחמאות הם איתך.

יואב בן צור: תירגע, אבי.

יואב בן צור: יושב ראש הוועדה יהיה חבר הכנסת דוד ביטן.

דן מרזוק: אנחנו בעצם מצביעים על הקמת הוועדה ועל החלטת ועדת הכנסת להעביר את הדיון בהצעת החוק לצורך הכנה בקריאה הראשונה, השנייה והשלישית לוועדה המסדרת.

אברהם (אבי) ניסנקורן: אני רק רוצה להגיד עוד משהו אחד:

אברהם (אבי) ניסנקורן: אנחנו מצפים שכמו שהחוק הזה בא בהסכמה ויהיה בהסכמה אז אם יהיה משהו לא צפוי ותהיה עוד חקיקה עד הבחירות זה יהיה בוועדת הסכמות.

אברהם (אבי) ניסנקורן: אם לא גם על הרכב הוועדה נרצה להתווכח.

יואב בן צור: אם כבר הגענו להסכמה בוועדה המסדרת על חוק הזה יכולנו גם להסתדר על ממשלה.

יואב בן צור: אז אולי נבטל את הכול ונעשה ממשלה?

איתן גינזבורג: היועץ המשפטי, הוועדה הזאת היא רק לחוק הזה.

איתן גינזבורג: אם יהיה בעתיד חוק אחר זאת ועדה חדשה.

דן מרזוק: כן.

דן מרזוק: זאת ועדה מיוחדת לטיפול בהצעת החוק הזאת.

יואב בן צור: קוראים לה ועדה מיוחדת.

אברהם (אבי) ניסנקורן: לכן אני אומר - - - את הטענות שלי לגבי 7-7 כי כרגע זה חוק מוסכם.

יואב בן צור: לא נראה לי שתהיה עוד ועדה.

דן מרזוק: אני מזכיר שההחלטה להקים את הוועדה המיוחדת צריכה לעבור לאישור המליאה.

יואב בן צור: ברור.

יואב בן צור: לאחר שנסיים פה נלך לאשר את הוועדה המיוחדת.

יואב בן צור: מי בעד הקמת הוועדה המיוחדת?

יואב בן צור: מי נגד?

יואב בן צור: מי נמנע?

יואב בן צור: בעד הקמת הוועדה המיוחדת – פה-אחד

יואב בן צור: נמנעים – אין

יואב בן צור: אושר.

יואב בן צור: אנחנו עוברים להצבעה על מתן פטור מחובת הנחה לפני הקריאה השנייה והשלישית.

דן מרזוק: אין צורך בקוורום.

יואב בן צור: מי בעד מתן פטור הנחה לחוק?

יואב בן צור: מי נגד?

יואב בן צור: מי נמנע?

יואב בן צור: בעד פטור מחובת הנחה – פה-אחד

יואב בן צור: נמנעים – אין

יואב בן צור: הפטור אושר.

יואב בן צור: תודה.

יואב בן צור: הישיבה נעולה.